שלא כבעבר, בשנת 2011 צה"ל עדכן את ההגדרות הקשורות לסעיפים רפואיים בספר הפרופילים הקשורות להפרעות קשב וריכוז. מאחר ורבים מבני הנוער כיום מאובחנים בהפרעה, ההשפעה כיום על קביעת הפרופיל ועל שיבוץ לתפקיד צבאי גם ביחידות הקרביות, תלויה ברמת התפקוד ולא בעצם קיום ההפרעה או נטילת תרופות. לכן חשוב להעביר את כל האבחונים ומרשמי התרופות כנדרש. כמו כן, כדאי כמובן כי מי שסובל מההפרעה ונוטל טיפול תרופתי ישתמש בה לפני ביום הביקור לצו ראשון בלשכת הגיוס, כך שהמבחנים אותם יערוך ישקפו את יכולותיו. [20-23]